Warda Al Jazairia

**Warda al-Jazairia** (وردة الجزائرية, *La ròsa argeriana*) o mai simplament **Warda** o **Oarda**  (وردة) es una cantaira argeriana nascuda lo 17 de julhet de 1939 a Puteaux (França) e mòrta lo 17 de mai de 2012 al Caire (Egipte) e l'edat de 72 d'una ataca cardiaca. Demòra una diva de la cançon d'amor, adulada amb sas 300 cançons.

## Biografia

Nascuda a Puteaux d'un paire argerian (Mohammed Ftouki) originari de Souk-Ahras e d'una maire libanesa en 1939, comencèt a cantar en 1951, a onze ans, al *Tam-Tam*, un establiment del Quartièr latin de París apartenent al paire. Aprèp la Guèrra d'Argeria, sos la tutèla de son paire, de son fraire Messaod e de sa sòrra Nadia, se faguèt lèu conéisser amb de  cançons patrioticas donant de concèrts per tot le monde arabi. Fasiá dona de sos ganhs al FLN. En 1958, a causa de son militantisme, foguèt obligada de daissar França per Rabat e mai tard Beirot. Aprèp l'independéncia de l'Argèria, tornèt al país e se maridèt en 1962. Lo marit l'enibiguèt de cantar. En 1972, lo president argerian Houari Boumediene, li demandèt de cantar per remembrar l'independéncia de l'Argèria, çò que faguèt acompanhada d'una orquestra egipciana. Aprèp aquò, lo marit demandèt lo divòrci; e ela decidiguèt de consacrar sa vida a la musica.

S'anèt viure en Egipte, que tornèt trobar lo compositor Baligh Hamdi amb que se tornèt maridar. En Egipte, coneguèt grand vam trabalhan amb los compositors arabis mai grands, comme Mohammed Abdel Wahab, Ryadh Soumbati, Hilmi Bakr e Sayed Mekawi. Joguèt tanben de ròtles dins de filmes egipcians.

*El Ghala Yenzad* es una de las seunas cançon que fa l’elògi de la familha du Profèta e subretot del lòder libian Mouammar Kadhafi. Des tensions aparesián entre Egipte e Libia cada còp que la ràdio et la television libiana jogavan la cançon. Lo President Sadate, l'enebiguèt de concèrts e de televison en Egipte. Seguèt alara intervenir prèp de Jihane Sadate, la femna del President, par qu'aquel darrièr vòlga levar l'interdiccion.

Vendèt mai de 100 milions d'albums pel monde per un  repertòri de mai de 300 cançons. La seunas cançons mai conegudas son *El ouyoun essoud*, *khalik hena*, *Dendana*, *Fi Youm ou leila*, *Lola el malama*, *Batwannes bik*, *Harramt ahibbak*, *Essaidoune*, *Wahashtouni*, *Talata ikhoua*, *Laabat el ayam*, *Kelmat itab*, *Andah alik* e *Awqati btehlaw*.
Faguèt un brave retorn a la fin dels ans 1990 amb *Nagham el hawa*.

Moriguèt lo 17 de mai de 2012 al Caire, en Egipte d'una ataca cardiaca quand dormissiá. Es enterrada al Cementèri El-Alia a Argièr, dins lo canton dels modjaïdins.

## Discografia

Amn mai de 300 cançons, aquela diva de la cançon d’amor vendèt mai de dètz milions d’albums.
Titres d'albums de compilations et de singles: 

   

                                                                                                                                                                                                                                                                                                                               
*Mata'awednash                                                                 
*Mawasem                                               
*Men kol bostan                                                                                                                     
*Mou shahatte                              
*Mosh hatghayyar 
*Nagham el hawa                                                               
*Nar el ghera                                                           
*Rouhy wa rouhak  
*Sawt el hob (Musica originala del filme)             
*Sho'oury nahyitak                                                           
*Tabaan hahbab                                                            
*Warda  
*Warda, all time favorites                                                                                
*Warda El Jazairia à l'olympia
*Warda à l'olympia vol.II                             
*Warda à l'olympia vol.III
*We law ennak be'id anni  
*Ya habibi la taqoli  
*Ya kheir   
*Yama layali

## Films

Warda participèt a de films, coma:
* "Almaz wa Abdou Alhamoli" (ألمظ وعبده الحامولي) amb Adel Mamoun,
* "Princessa Aràbia"( أميرة العرب)
* "Mon Istòriae amb lo Temps" (حكايتي مع الزمان) amb Rushdie Abaza,
* "La Vòtz de l'Amor" amb Hassan Yousef, 
* La seria "Petalas de Ròsas" (أوراق الورد) amb Omar al-Hariri,
* "C’est le Temps" (آن الأوان) de Youssef Maati et réalisé par Ahmad Sakr, Warda incarnait le personnage d'une femme propriétaire d'une société de production.

### Articles connèxes
* Musica argeriana

### Ligams extèrnes
*  WardaOnline, site de fan
*  Warda, biografia, foto e vidèo
* D'ausir sul site de Kelma - La musica de BBB
* Warda sus Hibamusic

## Nòtas e referéncias